Obec Veľká Ida

  044 55, okr. Košice - okolie
Číslo: OcÚ – 239/2026                                                                               Veľká Ida, dňa 02.10.2026
Vec
Oznámenie podľa § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov o začatí správneho konania.

     V súlade s § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov ( ďalej len „ zákon o OPaK“ ) oznamujeme začatie nasledovného správneho konania:

Žiadosť o vydanie súhlasu na výrub drevín.

Žiadateľka: Zlatica Petrová, bytom Veľká Ida č. 66, okres Košice-okolie
Predmet žiadosti: Súhlas na výrub drevín podľa § 47 ods. 3 zákona o OPaK. Jedná sa o 2 ks stromov -  orech vlašský (Juglans regia) s obvodom kmeňov 110 a 150 cm meranými vo výške 130 cm nad zemou na parcele KN-C č. 8/55, k.ú. Veľká Ida, okres Košice - okolie.
Odôvodnenie:
Dreviny rastú na ich pozemku, pričom ich koruny a plodonosné konáre presahujú mimo oplotenia na verejný priestor. Cudzie osoby neoprávnene lezú do koruny stromov a hádžu do nich veľké dosky a iné predmety s cieľom zraziť orechy. Týmto konaním dochádza k bezprostrednému ohrozovaniu ich bezpečnosti, riziku zranenia osôb na ich pozemku a k poškodzovaniu ich oplotenia a majetku. Situácia je dlhodobo neudržateľná. Výrub oboch stromov je jediným efektívnym riešením ako zamedziť tomuto protiprávnemu konaniu a zaistiť bezpečnosť v okolí ich rodinného domu.
Žiadosť doručená dňa: 28.09.2026
     V súlade s § 82 ods. 3 zákona o OPaK žiadame do 5 pracovných dní od zverejnenia tohto oznámenia potvrdiť písomnou alebo elektronickou formou (jaroslav.pirnik@soubudimir.sk) záujem byť účastníkom v uvedenom správnom konaní.

                                                                                                                                                   Peter Nagy

                                                                                           starosta
